10 जोड़ों को मिलेगा अजमेर शरीफ जाने का मौका
गरीब नवाज कमेटी व बीएमबी ग्रुप ने मुख्यमंत्री निकाह के तहत जश्ने ईद मिलादुन्नबी के मौके पर 26 नवंबर को सुन्नी इज्तेमाई शादी का आयोजन होगा। जिसमें 51 जोड़ों का नि:शुल्क विवाह होगा। इसमें शामिल 10 जोड़ों को अजमेर शरीफ की जियारत की व्यवस्था भी कमेटी कराएगी। इस आयोजन की व्यवस्थाओं को लेकर शुक्रवार रात जमात खाने में बैठक हुई। शहर काजी आलिम साहब ने कुरान पाक की तिलावत कर किया।
कमेटी के शहजाद खान ने बताया निकाह कार्यक्रम में सम्मिलित होने वाले जोड़ों से शुल्क नहीं लिया जाएगा। यह सम्मेलन जोड़ों के लिए पूरी तरह से फ्री रहेगा। नगर के समाजजनों के लिए भोजन की व्यवस्था भी रखी गई है। सम्मेलन में शामिल जोड़ो में से 10 जोड़ों को लक्की ड्रा के माध्यम से अजमेर शरीफ जियारत के लिए भी कमेटी की ओर से पहुंचाया जाएगा। इज्तेमाई शादी में शामिल होने वाले जोड़ों के लिए 26 अक्टूबर अंतिम तिथि रखी गई है। इस दौरान हाफिज अजमल, हाफिज कलंदर, हाफिज आबिर हुसैन, हाजी मक्कू पहलवान, वसीम राजा, मतीन शेख, आदिल खान सहित अन्य उपस्थित थे।
hin_Deva hin_Deva hin_Deva